REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/440-21

2. novembar 2021. godine

B e o g r a d

Z A P I S N I K

69. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 1. NOVEMBRA 2021. GODINE

 Sednica je počela u 13.00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nevena Veinović, Milenko Jovanov, Luka Kebara, Vuk Mirčetić, Uglješa Mrdić, Violeta Ocokoljić, Balint Pastor, Olja Petrović, Željko Tomić i Toma Fila.

Sednici Odbora prisustvovali su Miloš Terzić, zamenik člana Odbora Ilije Matejića i Borisav Kovačević, zamenik člana Odbora.

 Sednici nisu prisustvovali članovi Odbora: Marija Jevđić, Dubravka Kralj, Jovan Palalić i Đorđe Todorović, niti njihovi zamenici.

 Na predlog predsednika, Odbor je jednoglasno (10 glasova za) utvrdio sledeći

**D n e v n i r e d:**

 - Usvajanje zapisnika sa 66, 67. i 68. sednice Odbora

 1. Razmatranje Predloga zakona o Zaštitniku građana, koji je podnela Vlada (broj 011-1759/21 od 8. oktobra 2021. godine), u pojedinostima.

 Pre odlučivanja o tačkama dnevnog reda, Odbor je jednoglasno (11 glasova za) usvojio zapisnike 66, 67. i 68. sednice Odbora.

**Prva tačka dnevnog reda:** Razmatranje Predloga zakona o Zaštitniku građana, koji je podnela Vlada (broj 011-1759/21 od 8. oktobra 2021. godine), u pojedinostima

Odbor je, u skladu sa članom 164. Poslovnika Narodne skupštine, razmotrio je Predlog zakona o zaštitniku građana, u pojedinostima i smatra da su u skladu sa Ustavom i pravnim sistemom Republike Srbije sledeći amandmani:

- na član 7. koji su zajedno podneli narodni poslanici Snežana Paunović i Đorđe Milićević;

- na član 8. sa ispravkom, koji su zajedno podneli narodni poslanici Snežana Paunović i Đorđe Milićević;

- na član 9. koji su zajedno podneli narodni poslanici Snežana Paunović i Đorđe Milićević;

- na član 10. koji su zajedno podneli narodni poslanici Snežana Paunović i Đorđe Milićević;

- na član 17. koji su zajedno podneli narodni poslanici Snežana Paunović i Đorđe Milićević;

- na član 32. koji je podnela narodni poslanik Jelena Žarić Kovačević;

- na član 48. koji je podneo narodni poslanik Đorđe Komlenski;

- na član 48. koji je podneo Odbor za pravosuđe, državnu upravu i lokalnu samoupravu.

Odbor je odluku doneo jednoglasno (13 glasova za).

 Za izvestioca Odbora na sednici Narodne skupštine određen je predsednik Odbora.

 Sednica je završena u 13,10 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević